Illyustrativ foto Navoiy viloyati Navbahor tumani hokimi Baxtiyor Bobonazarov egallab turgan lavozimidan ozod etilgan. Dastlabki ma’lumotlarga ko‘ra, viloyat rahbari Qobul Tursunov tuman hokimining sog‘lig‘i to‘g‘ri kelmagani sababli ishdan bo‘shatishni so‘rab yozgan arizasini qanoatlantirgan. Biroq Kun.Uz’ning tuman hokimligidagi manbasining aytishicha, tuman hokimining sobiq birinchi o‘rinbosari Oybek Xairov 13 iyulda baliqchilik bilan shug‘ullanmoqchi bo‘lgan tadbirkorga yer ajratishga doir hokim qarori uchun 6 ming AQSh dollari miqdorida pora bilan qo‘lga tushganidan so‘ng, tuman hokimi hokimlikda yig‘ilish o‘tkazgan va ariza yozishga majbur bo‘lgan. Xabar to‘ldirilmoqda.